/* KOM/2000/0166 lopull. - COD 97/0194 */ Komission lausunto EY:n perustamissopimuksen 251 artiklan 2 kohdan c) alakohdan artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta Euroopan parlamentin ja neuvoston direktiivi romuajoneuvoista, komission ehdotusta muuttava EY:n perustamissopimuksen 250 artiklan 2 nojalla esittämä





KOMISSION LAUSUNTO EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta EUROOPAN PARLAMENTIN JA NEUVOSTON DIREKTIIVI romuajoneuvoista KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla PERUSTELUT Euroopan yhteisön perustamissopimuksen 251 artiklan 2 kohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio antaa seuraavassa lausuntonsa Euroopan parlamenti ehdottamista 32 tarkistuksesta. Liitteenä on EY:n perustamissopimuksen 250 artiklan 2 kohdan mukaisesti muutettu ehdotus, johon on sisällytetty komission hyväksymät 13 parlamentin tarkistusta kokonaan tai osittain. 1. Taustaa Ehdotus toimitettiin neuvostolle ja Euroopan parlamentille // 24. syyskuuta 1997 Neuvosto kuuli Euroopan parlamenttia // 3. joulukuuta 1997 Talous- ja sosiaalikomitean lausunto // 25. helmikuuta 1998 Euroopan parlamentin lausunto ensimmäisessä käsittelyssä // 11. helmikuuta 1999 Komission muutettu ehdotus (KOM(1999) 176 lopullinen) // 28. huhtikuuta 1999 Yhteinen kanta vahvistettiin // 29. heinäkuuta 1999 Komission lausunto yhteisestä kannasta (SEC(1999) 1549 lopullinen) // 1. lokakuuta 1999 Viimeksi mainitussa asiakirjassa (SEC(1999) 1549 lopullinen) komissio katsoi, että yhteinen kanta on sopusoinnussa komission muutetun ehdotuksen kanssa (KOM(1999) 176 lopullinen) ja että komissio voi näin ollen tukea yhteistä kantaa. 2. Komission ehdotuksen tarkoitus Ehdotuksen tarkoituksena on suojella ja parantaa ympäristön laatua sekä varmistaa sisämarkkinoiden toiminta ja ehkäistä kilpailun vääristyminen. Tätä varten ehdotuksessa määritellään toimenpiteitä, joiden tavoitteena on ajoneuvoista syntyvän jätteen ehkäisy (muun muassa rajoittamalla vaarallisten aineiden käyttöä uusissa ajoneuvoissa) sekä ajoneuvojen kerääminen, käsittely, kierrättäminen ja hyödyntäminen. Ehdotus perustuu "tuottajan vastuun" periaatteeseen. 3. Komission kanta parlamentin tarkistuksiin Komissio on hyväksynyt kokonaan, osittain tai periaatteessa 13 parlamentin tekemästä 32 tarkistuksesta. Hyväksytyt tarkistukset on sisällytetty uuteen muutettuun ehdotukseen, joten neuvosto voi nyt tarkastella niitä uudestaan. 3.1. Komission hyväksymät tarkistukset Osassa tarkistusta 5 (johdanto-osan 22 kappale) sekä tarkistuksissa 24 ja 25 (8 artikla) korvataan ilmaisu 'purkamisohjekirja' ilmaisulla 'purkamistiedot'. 'Purkamistiedot' määritellään tarkistuksessa 8 (jossa lisätään uusi kohta 2 artiklaan). Lisäksi tarkistuksessa 5 viitataan 8 artiklan sisältöön. Vaikka nämä muutokset eivät ole kovin merkittäviä, ne selventävät tekstiä ja ne voidaan hyväksyä. Tarkistus 6 (uusi johdanto-osan kappale) ja tarkistus 26 liittyvät komiteamenettelyyn (11 artikla). Komissio voi hyväksyä tarkistuksen 6. Tarkistus 26 voidaan hyväksyä periaatteessa, joskin muutettua ehdotusta varten on valittu sääntelykomitean asettamisessa käytettävät vakioilmaisut. Tarkistuksen 9 (3 artiklan 1 kohta) ensimmäinen osan mukaan direktiiviä on sovellettava riippumatta siitä, miten ajoneuvoa on huollettu sen käytön aikana tai onko ajoneuvo varustettu alkuperäisillä tai muilla varaosilla. Komissio hyväksyy tämän lisäyksen, koska sitä voidaan pitää hyödyllisenä direktiivin tavoitteita ajatellen. Tarkistuksessa 10 lisätään 3 artiklaan uusi kohta, jossa jätetään 'erityisajoneuvot' (ambulanssit, ruumisautot, matkailuautot) 7 artiklan säännösten (uudelleenkäytölle, kierrätykselle ja hyödyntämiselle asetetut määrälliset tavoitteet) soveltamisalan ulkopuolelle. Tämä käy yksiin komission alkuperäisen ehdotuksen kanssa, joten tarkistus voidaan hyväksyä. Tarkistuksen 12 kolmannessa osassa korvataan sana 'eikä' sanalla 'tai', mikä voidaan hyväksyä. Tarkistus 15 liittyy 5 artiklan 3 kohtaan, joka koskee edellytyksiä romuajoneuvon rekisteristä poistamiselle. Tarkistus 20 liittyy lupaehtoihin (6 artiklan 2 kohta). Tarkistuksessa 15 lisätään kerääjät ja tuottajat niihin tahoihin, jotka luvan saatuaan voivat myöntää romutustodistuksia. Tarkistuksessa 20 edellytetään, että romuajoneuvoja keräävät yritykset ovat vähintään rekisteröityinä asiasta vastaavan viranomaisen rekisterissä. Nämä muutokset vastaavat direktiivin tavoitteita, ja ne voidaan hyväksyä. Lisäksi tarkistuksessa 15 annetaan jäsenvaltioille mahdollisuus poistaa romuajoneuvo väliaikaisesti rekisteristä ilman, että sille tarvitsee myöntää romutustodistusta. Myös tämä käy yksiin komission alkuperäisen ehdotuksen kanssa, joten tarkistus voidaan hyväksyä. Tarkistuksessa 21 (6 artiklan 5 kohta) korvataan ilmaisu 'jäsenvaltiot voivat rohkaista' ilmaisulla 'jäsenvaltioiden on rohkaistava'. Komissio hyväksyy tämän muutoksen. Tarkistuksessa 22 (7 artiklan 1 kohta) lisätään joukko vaatimuksia ja edellytetään, että osien valmistajat antavat esikäsittelylaitosten käyttöön tiedot tietyistä teknisistä näkökohdista. Komissio hyväksyy tämän tarkistukset. 3.2. Komission hylkäämät tarkistukset Tarkistuksessa 2 (johdanto-osan 8 kappale) direktiivi laajennetaan koskemaan myös vara- ja jälkiasennusosia. Vastaavasti tarkistuksessa 14 edellytetään, että 5 artiklan 1 kohdassa asetetut keräysvaatimukset koskevat myös vara- ja jälkiasennusosia. Komissio kuitenkin katsoo, että keräyslaitosten toiminta joka tapauksessa tosiasiallisesti kattaa vara- ja jälkiasennusosat, minkä vuoksi niitä ei tarvitse nimenomaisesti sisällyttää direktiivin soveltamisalaan. Tarkistuksessa 3 (johdanto-osan 9 kappale), tarkistuksessa 7 (2 artiklan uusi 1a kohta) ja tarkistuksen 9 toisessa osassa (3 artiklan 1 kohta) jätetään museoajoneuvot direktiivin soveltamisalan ulkopuolelle. Komission näkemyksen mukaan museoajoneuvot eivät ole jätteistä annetussa direktiivissä 75/442/ETY määriteltyä jätettä eivätkä sen vuoksi kuulu romuajoneuvodirektiivin soveltamisalaan. Jos romuajoneuvodirektiivissä olisi nimenomainen maininta museoajoneuvojen jättämisestä sen soveltamisalan ulkopuolelle, tämä voisi johtaa tulkintaan, jonka mukaan museoajoneuvot ovat jätettä. Tämä toisi epäselvyyttä jätteen yleiseen määritelmään. Tästä syystä komissio ei voi hyväksyä näitä tarkistuksia. Tarkistuksen 5 ensimmäisessä osassa korvataan johdanto-osan 22 kappaleessa oleva termi 'kierrätys' termillä 'esikäsittely'. Komissio pitää kuitenkin termiä 'kierrätys' kyseiseen säännökseen sopivampana eikä näin ollen voi hyväksyä tarkistusta. Tarkistukset 4, 11, 12, 13, 28, 30 ja 32/48 liittyvät raskasmetallikysymykseen (johdanto-osan 10 kappale ja 4 artiklan 2 kohta). Tarkistuksissa 4 ja 11 edellytetään, että elohopeaa sisältävät osat poistetaan ennen murskaamista ja että lyijyä, kadmiumia ja kuusiarvoista kromia ei mahdollisuuksien mukaan sijoiteta kaatopaikoille. Komissio ei voi hyväksyä näitä tarkistuksia. Tarkistukset hylätään, jotta 4 artiklan 2 kohdassa asetettua yleistä kieltoa käyttää raskasmetalleja uusissa ajoneuvoissa olisi helpompi soveltaa käytännössä. Tästä syystä komissio ei voi hyväksyä myöskään tarkistusta 30 (liite I), jossa edellytetään kaikkien elohopeaa sisältävien osien poistamista romuajoneuvoista. Tarkistuksen 12 kahdessa ensimmäisessä osassa lykätään merkittävästi raskasmetallien käytöstäpoistoa, joka tarkistuksen mukaan alkaisi vuonna 2005 eikä 18 kuukautta direktiivin voimaantulon jälkeen. Koska raskasmetallien käytöstäpoisto lisäksi koskisi vain tyyppihyväksyttyjä ajoneuvoja, se lykkääntyisi vielä jopa seitsemällä vuodella. Tämä heikentäisi merkittävästi yhteisessä kannassa esitettyä ympäristönsuojelun tasoa, eikä komissio voi hyväksyä tarkistusta. Tarkistuksissa 13, 32 ja 48 lisätään mahdollisuuksia poiketa 4 artiklan 2 kohdan ja liitteen II säännöksistä, jotka koskevat raskasmetallien käytöstäpoistoa. Komissio kuitenkin katsoo, että yhteiseen kantaan sisällytetyt poikkeusmahdollisuudet riittävät. Lisäksi komissio katsoo, että tarkistus 13 on jo otettu huomioon 4 artiklan 2 kohdan b alakohdan i alakohdassa. Näistä syistä komissio ei voi hyväksyä mainittuja tarkistuksia. Kysymys raskasmetallien käytöstäpoiston poikkeuksista tulisi antaa jätteistä annetun direktiivin 75/442/ETY 18 artiklalla perustetun teknisen komitean käsiteltäväksi, kuten yhteisen kannan 11 artiklassa esitetään. Näin ollen komissio ei voi hyväksyä myöskään tarkistusta 28, jossa poistetaan yksi yhteiseen kantaan sisältyvistä poikkeuksista. Tarkistukset 1, 17, 19, 27 ja 45 (rev. 2) liittyvät kysymykseen tuottajan vastuusta (5 artiklan 4 kohta). Tarkistuksessa 1 (johdanto-osan 7 kappale) poistetaan vakioilmaisu "toteutettava tarvittavat toimenpiteet". Tarkistus ei tuo selkeää lisäarvoa, eikä komissio voi hyväksyä sitä. Tarkistuksessa 45 rajoitetaan tuottajan vastuu koskemaan ajoneuvoja, jotka on rekisteröity 18 kuukautta direktiivin voimaantulon jälkeen. Tämä heikentää merkittävästi yhtä peruspilareista, joihin direktiivin ympäristöhyödyt nojautuvat, eikä komissio voi hyväksyä tarkistusta. Tarkistuksessa 17 lisätään 5 artiklan 4 kohdan ensimmäiseen alakohtaan ilmaisu "suoranaisia tai epäsuoria" ilmaisun "kustannuksia" eteen. Komissio ei näe tässä muutoksessa lisäarvoa, vaan pelkästään sen tulkintaan liittyvän riskin, minkä vuoksi tarkistusta ei voida hyväksyä. Tarkistuksessa 19 esitetään, että komissio laatii kertomuksen mahdollisista kilpailun vääristymistä. Komissio ei näe, miten tällaisesta kertomuksesta olisi erillistä hyötyä, koska kilpailun seurantaa koskevat säännöt sisältyvät jo perustamissopimukseen. Myöskään tarkistusta 19 ei näin ollen voida hyväksyä. Tarkistuksessa 27 (12 artikla) lykätään 5 artiklan 4 kohdan voimaantuloa uusien ajoneuvojen osalta, eikä komissio voi hyväksyä sitä. Tarkistuksessa 23 lisätään 7 artiklan 1 kohtaan uusi alakohta, jossa komissiota vaaditaan vahvistamaan uudelleenkäytettävien osien laatustandardit. Komissio painottaa, että tällaiset säännöt tulisi vahvistaa direktiivin 70/156/ETY nojalla, jolloin asiasta päättäisivät Euroopan parlamentti ja neuvosto. Lisäksi komissio ei näe, miten tämä tarkistus voisi kuulua romuajoneuvodirektiivin soveltamisalaan. Tarkistusta 23 ei näin ollen voida hyväksyä. Tarkistukset 29 ja 31 koskevat liitettä I. Tarkistuksessa 29 väljennetään yhteiseen kantaan sisältyvää vaatimusta. Tätä muutosta ei kuitenkaan voida perustella eikä hyväksyä. Tarkistuksessa 31 lisätään ehtoja velvoitteisiin purkaa renkaat ja isot muoviosat niiden kierrätystä silmällä pitäen. Nämä ehdot kuitenkin merkittävästi heikentävät purkamisvelvoitteita ja vähentävät kyseisten osien kierrättämismahdollisuuksia, koska murskauksesta tuloksena saatava muu kuin metallimateriaali ei yleensä kelpaa kierrätettäväksi. Komissio ei voi hyväksyä tätä tarkistusta. Tarkistus 40/47 liittyy 7 artiklan 4 kohtaan, joka koskee direktiiviin 70/156/ETY sisällytettäviä kierrätettävyysvaatimuksia. Tarkistuksessa lykätään määräpäivää, johon mennessä vähintään 85 prosenttia ajoneuvon painosta on oltava uudelleen käytettävissä ja/tai kierrätettävissä ja vähintään 95 prosenttia ajoneuvon painosta on oltava uudelleen käytettävissä ja/tai hyödynnettävissä. Komissio ei voi hyväksyä tätä määräpäivän lykkäystä. 1997/0194 (COD) Ehdotus EUROOPAN PARLAMENTIN JA NEUVOSTON DIREKTIIVI Romuajoneuvoista Komission ehdotusta muuttava EY:n perustamissopimuksen 250 (2) artiklan nojalla EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen, ja erityisesti sen 175 artiklan 1 kohdan, ottavat huomioon komission ehdotuksen [1], [1] EYVL C ..., ..., s. ... ottavat huomioon talous- ja sosiaalikomitean lausunnon [2], [2] EYVL C ..., ..., s. ... ottavat huomioon alueiden komitean lausunnon [3], [3] EYVL C ..., ..., s. ... noudattavat perustamissopimuksen 251 artiklassa tarkoitettua menettelyä [4], [4] EYVL C ..., ..., s. ... sekä katsovat seuraavaa: (1) Romuajoneuvoja koskevat erilaiset kansalliset toimenpiteet olisi yhdenmukaistettava ensinnäkin tällaisten ajoneuvojen kielteisten ympäristövaikutusten rajoittamiseksi mahdollisimman vähiin, jolloin edistettäisiin ympäristön suojelua, säilyttämistä ja laadun parantamista sekä energiansäästöä, ja toiseksi sisämarkkinoiden moitteettoman toiminnan varmistamiseksi ja kilpailun vääristymisen välttämiseksi yhteisössä. (2) Yhteisön laajuinen kehys on välttämätön, jotta varmistetaan edellä mainittujen tavoitteiden saavuttamista koskevien kansallisten lähestymistapojen yhtenäisyys ottaen huomioon erityisesti kierrätys- ja hyödyntämismahdollisuudet ajoneuvojen suunnittelussa, keräys- ja esikäsittelylaitoksia koskevat vaatimukset sekä uudelleenkäytölle, kierrätykselle ja hyödyntämiselle asetettujen tavoitteiden saavuttaminen samalla, kun otetaan huomioon toissijaisuusperiaate sekä saastuttaja maksaa -periaate. (3) Romuajoneuvoista aiheutuu yhteisössä vuosittain 8-9 miljoonaa tonnia jätettä, joka on käsiteltävä asianmukaisesti. (4) Ennalta varautumisen ja ehkäisemisen periaatteiden toteuttamiseksi sekä jätehuoltoa koskevan yhteisön strategian mukaisesti on jätteiden syntymistä vältettävä mahdollisimman paljon. (5) Perusperiaatteena on lisäksi, että jätteet olisi uudelleenkäytettävä ja hyödynnettävä sekä että uudelleenkäyttöä ja kierrätystä olisi suosittava. (6) Jäsenvaltioiden olisi toteutettava toimenpiteet sen varmistamiseksi, että taloudelliset toimijat perustavat keräys-, käsittely- ja hyödyntämisjärjestelmiä loppuun käytetyille ajoneuvoille. (7) Jäsenvaltioiden olisi toteutettava tarvittavat toimenpiteet sen varmistamiseksi, että ajoneuvon viimeinen haltija ja/tai omistaja voi toimittaa loppuun käytetyn ajoneuvon valtuutettuun esikäsittelylaitokseen ilman mitään siitä aiheutuvia kustannuksia, että ajoneuvolla ei ole markkina-arvoa tai että sillä on negatiivinen markkina-arvo. Jäsenvaltioiden olisi varmistettava, että tuottajat vastaavat kokonaan tai huomattavalta osin näiden toimenpiteiden toteuttamisen kustannuksista. Markkinavoimien tavanomainen toiminta ei saisi estyä. (8) Tämän direktiivin olisi koskettava ajoneuvoja ja romuajoneuvoja, niiden osat ja materiaalit mukaan lukien, sanotun kuitenkaan rajoittamatta turvallisuusstandardien sekä ilmaa pilaavia päästöjä ja melua koskevien säännösten soveltamista. (9) Tässä direktiivissä käytetään soveltuvin osin useiden voimassa olevien direktiivien terminologiaa, erityisesti sitä, jota käytetään vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetussa neuvoston direktiivissä 67/548/ETY [5], moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetussa neuvoston direktiivissä 70/156/ETY [6] sekä jätteistä 15 päivänä heinäkuuta 1975 annetussa neuvoston direktiivissä 75/442/ETY [7]. [5] EYVL 196, 16.8.1967, s. 1, direktiivi sellaisena kuin se on viimeksi muutettuna komission direktiivillä 98/98/EY (EYVL L 355, 30.12.1998, s. 1). [6] EYVL L 42, 23.2.1970, s. 1, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 98/91/EY (EYVL L 11, 16.1.1999, s. 25). [7] EYVL L 194, 25.7.1975, s. 39, direktiivi sellaisena kuin se on viimeksi muutettuna komission päätöksellä 96/350/EY (EYVL L 135, 6.6.1996, s. 32). (10) On tärkeätä, että ennalta ehkäiseviä toimenpiteitä sovelletaan ajoneuvon suunnittelun alkuvaiheesta lähtien ja että ne toteutetaan erityisesti vähentämällä ja valvomalla ajoneuvoihin sisältyviä vaarallisia aineita kyseisten aineiden ympäristöön päästämisen estämiseksi, kierrätyksen helpottamiseksi ja vaarallisten jätteiden hävittämisen välttämiseksi. Erityisesti lyijyn, elohopean, kadmiumin ja kuusiarvoisen kromin käyttö olisi kiellettävä. Näitä raskasmetalleja olisi käytettävä ainoastaan tietyissä sovelluksissa säännöllisesti tarkistettavan luettelon mukaisesti. (11) Romuajoneuvoista peräisin olevien muovien kierrätystä pitäisi jatkuvasti parantaa. Komissio tutkii parhaillaan pvc-muovin ympäristövaikutuksia. Tämän työn pohjalta komissio tekee tarvittaessa ehdotuksia pvc-muovin käytöstä muun muassa ajoneuvoissa. (12) Vaatimukset romuajoneuvojen ja niiden osien purkamisesta, uudelleenkäytöstä ja kierrätyksestä olisi yhdistettävä uusien ajoneuvojen suunnitteluun ja tuotantoon. (13) Olisi edistettävä kierrätettyjen materiaalien markkinoiden kehittymistä. (14) Olisi luotava tarkoituksenmukaisia keräysjärjestelmiä, jotta varmistetaan romuajoneuvojen käytöstä poistaminen ympäristöä vaarantamatta. (15) Olisi otettava käyttöön romutustodistus, joka olisi edellytys romuajoneuvojen rekisteristä poistamiselle. Jäsenvaltion, jolla ei ole rekisteristä poistamisjärjestelmää, olisi otettava käyttöön järjestelmä, jonka mukaan tuhoamistodistus toimitetaan asianomaiselle toimivaltaiselle viranomaiselle, kun romuajoneuvo siirretään esikäsittelylaitokseen. (16) Keräys- ja käsittelytoiminnan harjoittajien olisi sallittava toimia ainoastaan, jos ne ovat saaneet luvan tai, jos lupamenettelyn sijaan käytetään rekisteröintimenettelyä, erityisedellytykset on täytetty. (17) Olisi edistettävä ajoneuvojen kierrätystä ja hyödyntämistä. (18) On tärkeätä asettaa vaatimukset varastoinnille ja esikäsittelytoiminnalle kyseisestä toiminnasta syntyvien kielteisten ympäristövaikutusten ennalta ehkäisemiseksi sekä kaupan ja kilpailun vääristymien syntymisen välttämiseksi. (19) Tulosten saavuttamiseksi lyhyellä aikavälillä ja jotta toimijoille, kuluttajille ja julkisille viranomaisille voitaisiin tarjota tarvittava pitkän aikavälin näkökulma, olisi asetettava taloudellisten toimijoiden saavutettaviksi tarkoitetut uudelleenkäytön, kierrätyksen ja hyödyntämisen määrälliset tavoitteet. (20) Tuottajien olisi varmistettava, että ajoneuvot suunnitellaan ja valmistetaan siten, että uudelleenkäytön, kierrätyksen ja hyödyntämisen määrälliset tavoitteet voidaan saavuttaa. Tätä varten komissio edistää eurooppalaisten standardien valmistelua ja toteuttaa muut tarvittavat toimenpiteet asiaan liittyvän ajoneuvojen tyyppihyväksyntää koskevan eurooppalaisen lainsäädännön muuttamiseksi. (21) Jäsenvaltioiden olisi varmistettava, että tämän direktiivin säännöksiä täytäntöön pantaessa pidetään yllä kilpailua erityisesti pienten ja keskisuurten yritysten keräys-, purkamis-, käsittely- ja kierrätysmarkkinoille pääsyn osalta. (22) Romuajoneuvojen purkamisen ja kierrätyksen helpottamiseksi ajoneuvojen valmistajien olisi toimitettava valtuutetuille esikäsittelylaitoksille kaikki tarvittavat purkamistiedot erityisesti vaarallisten aineiden osalta. Ajoneuvojen valmistajien ja materiaalitoimittajien olisi käytettävä yhteisiä osien ja materiaalien merkintästandardeja. Lisäksi olisi tarvittaessa edistettävä eurooppalaisten standardien laatimista. (23) Ajoneuvojen valmistajien ja materiaalien tuottajien olisi käytettävä osien ja materiaalien koodausstandardeja, jotka komissio laatii asianmukaisen komitean avustamana. Valmistellessaan näitä standardeja komissio ottaa tarvittaessa huomioon asiaa koskevilla kansainvälisillä foorumeilla käynnissä olevan työn. (24) Yhteisön laajuiset romuajoneuvoja koskevat tiedot ovat tarpeen tämän direktiivin tavoitteiden saavuttamisen seuraamiseksi. (25) Kuluttajien on saatava riittävästi tietoa pystyäkseen mukauttamaan käyttäytymistään ja asenteitaan. Tätä varten olisi asianomaisten taloudellisten toimijoiden annettava tietoja. (26) Jäsenvaltiot voivat halutessaan panna täytäntöön tietyt säännökset asianomaisen talouselämän alan kanssa tehdyin sopimuksin edellyttäen, että määrätyt edellytykset täyttyvät. (27) Komission olisi komiteamenettelyä noudattaen suoritettava esikäsittelylaitoksia ja vaarallisten aineiden käyttöä koskevien vaatimusten mukauttaminen tieteen ja tekniikan kehitykseen sekä otettava käyttöön vähimmäisstandardit romutustodistukselle, tietokannan muodoille ja määrällisten tavoitteiden noudattamisen valvonnassa tarvittaville täytäntöönpanotoimille. (28) Tämän direktiivin täytäntöönpanon edellyttämät toimenpiteet olisi vahvistettava menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen [8] mukaisesti, [8] EYVL l84, 17.7.1999, p. 23. OVAT ANTANEET TÄMÄN DIREKTIIVIN: 1 artikla Tavoitteet Tässä direktiivissä säädetään toimenpiteistä, joiden ensisijaisena tarkoituksena on ajoneuvoista peräisin olevien jätteiden syntymisen ehkäisy ja lisäksi romuajoneuvojen ja niiden osien uudelleenkäyttö, kierrätys ja muut hyödyntämistavat jätteiden loppukäsittelyn vähentämiseksi sekä kaikkien ajoneuvojen elinkaareen osallisina olevien taloudellisten toimijoiden ja erityisesti romuajoneuvojen esikäsittelyyn suoraan osallistuvien toimijoiden ympäristönsuojelun tason parantaminen. 2 artikla Määritelmät Tässä direktiivissä tarkoitetaan: 1. 'ajoneuvolla' kaikkia direktiivin 70/156/ETY liitteessä II olevan A osan mukaisesti M1- tai N1-luokkaan määriteltyjä ajoneuvoja sekä direktiivissä 92/61/ETY määriteltyjä kolmipyöräisiä moottoriajoneuvoja, ei kuitenkaan kolmipyöräisiä moottoripyöriä; 2. 'romuajoneuvolla' ajoneuvoa, joka on direktiivin 75/442/ETY 1 artiklan a alakohdassa tarkoitettua jätettä; 3. 'tuottajalla' ajoneuvon valmistajaa tai ajoneuvon johonkin jäsenvaltioon tuonutta ammattimaista maahantuojaa; 4. 'ehkäisemisellä' toimenpiteitä, joiden tarkoituksena on loppuun käytettyjen ajoneuvojen sekä niiden sisältämien materiaalien ja aineiden määrän ja ympäristöhaittojen vähentäminen; 5. 'esikäsittelyllä' kaikkea toimintaa sen jälkeen, kun romuajoneuvo on luovutettu laitokseen puhdistusta, purkamista, leikkaamista, paloittelua, hyödyntämistä tai paloittelujätteiden käsittelyn valmistelua varten, sekä kaikkea muuta romuajoneuvon ja sen osien hyödyntämiseksi ja/tai käsittelemiseksi toteutettuja toimia; 6. 'uudelleenkäytöllä' kaikkia toimia, joilla romuajoneuvojen osia käytetään samaan tarkoitukseen kuin mihin ne alun perin tarkoitettiin; 7. 'kierrätyksellä' jätemateriaalien jälleenkäsittelyä tuotantoprosessissa alkuperäiseen tarkoitukseen tai muihin tarkoituksiin, ei kuitenkaan energian talteenottamiseksi. Energian talteenottaminen tarkoittaa palavien jätteiden käyttöä energian tuottamiseen suoraan muiden jätteiden kanssa tai yksinään polttamalla kuitenkin siten, että lämpö otetaan talteen; 8. 'hyödyntämisellä' kaikkia direktiivin 75/442/ETY liitteessä II B säädettyjä soveltuvia toimia; 9. 'käsittelyllä' kaikkia direktiivin 75/442/ETY liitteessä II A säädettyjä soveltuvia toimia; 10. 'taloudellisilla toimijoilla' romuajoneuvojen sekä niiden osien ja materiaalien tuottajia, jakelijoita, kerääjiä, moottoriajoneuvovakuutusyhtiöitä, purkajia, paloittelijoita, hyödyntäjiä, kierrättäjiä ja muita esikäsittelyyn osallistuvia toimijoita; 11. 'vaarallisella aineella' mitä tahansa ainetta, jota neuvoston direktiivin 67/548/ETY mukaan pidetään vaarallisena aineena; 12. 'murskaamolla' mitä tahansa laitetta, jota käytetään romuajoneuvojen palasiksi repimiseen tai hajottamiseen, myös silloin, kun tarkoituksena on saada suoraan uudelleenkäytettävää romurautaa. 13. 'purkamistiedoilla' kaikkia tietoja, jotka ovat välttämättömiä romuajoneuvojen asianmukaisen ja ympäristöystävällisen esikäsittelyn kannalta. Ajoneuvojen valmistajat ja osien tuottajat asettavat ne valtuutettujen esikäsittelylaitosten käyttöön käsikirjoina tai elektronisessa muodossa (esimerkiksi CD-ROM, onlinepalvelut). 3 artikla Soveltamisala 1. Tämä direktiivi koskee ajoneuvoja ja romuajoneuvoja sekä niiden osia ja materiaaleja. Tätä säännöstä sovelletaan riippumatta siitä, miten ajoneuvoa on huollettu tai korjattu sen käytön aikana tai onko ajoneuvon varustettu valmistajan toimittamilla osilla tai muilla osilla, joiden asennus vara- tai jälkiasennusosina täyttää asiaankuuluvat yhteisön tai kansalliset säännökset. 2. Tätä direktiiviä sovelletaan rajoittamatta voimassa olevan yhteisön lainsäädännön ja asiaa koskevan kansallisen lainsäädännön soveltamista erityisesti turvallisuusstandardien, ilmapäästöjen ja melun rajoittamisen sekä maaperän ja vesien suojelun osalta. a) Jos tuottaja valmistaa tai tuo maahan ainoastaan sellaisia ajoneuvoja, joita direktiivi 70/156/ETY ei sen 8 artiklan 2 kohdan a alakohdan nojalla koske, jäsenvaltiot voivat jättää kyseisen tuottajan ja hänen ajoneuvonsa tämän direktiivin 7 artiklan 4 kohdan sekä 8 ja 9 artiklan soveltamisalan ulkopuolelle. b) Tämän direktiivin 7 artiklan säännökset eivät koske direktiivin 70/156/ETY 4 artiklan 1 kohdan a alakohdan toisessa luetelmakohdassa määriteltyjä erityisajoneuvoja. 4. Kolmipyöräisten moottoriajoneuvojen osalta sovelletaan ainoastaan tämän direktiivin 5 artiklan 1 ja 2 kohtaa ja 6 artiklaa. 4 artikla Ehkäiseminen 1. Jäsenvaltioiden on jätteiden syntymisen ennalta ehkäisemiseksi edistettävä erityisesti sitä, että a) ajoneuvojen valmistajat yhteistyössä materiaali- ja laitevalmistajien kanssa rajoittavat vaarallisten aineiden käyttöä ajoneuvoissa ja vähentävät ajoneuvon suunnittelun alkuvaiheesta lähtien niiden määrää mahdollisimman paljon erityisesti estääkseen niiden pääsemisen ympäristöön, helpottaakseen kierrätystä ja välttääkseen tarvetta käsitellä vaarallista jätettä; b) uusien ajoneuvojen suunnittelussa ja tuotannossa otetaan täysin huomioon romuajoneuvojen, niiden osien ja materiaalien purkaminen, uudelleenkäyttö ja hyödyntäminen ja erityisesti kierrätys sekä helpotetaan näitä toimintoja; ja c) ajoneuvojen valmistajat yhteistyössä materiaali- ja laitevalmistajien kanssa käyttävät ajoneuvoihin ja muihin tuotteisiin yhä suuremman määrän kierrätettyä materiaalia kierrätettyjen materiaalien markkinoiden kehittämiseksi. a) Jäsenvaltioiden on varmistettava, että .... [9] jälkeen markkinoille saatettavien ajoneuvojen materiaalit ja osat eivät sisällä lyijyä, elohopeaa, kadmiumia tai kuusiarvoista kromia muissa kuin liitteessä II luetelluissa tapauksissa ja siinä esitettyjen edellytysten mukaisesti. [9] 18 kuukautta tämän direktiivin voimaantulopäivästä. b) Komissio tarkistaa 11 artiklassa säädettyä menettelyä noudattaen liitettä II säännöllisesti teknisen ja tieteellisen kehityksen vaatimusten mukaisesti voidakseen i) tarvittaessa määrittää a alakohdassa tarkoitettujen aineiden esiintymispitoisuuksien enimmäisrajat, joihin asti nousevat määrät sallitaan tietyissä ajoneuvojen materiaaleissa ja osissa; ii) sulkea tietyt ajoneuvojen materiaalit ja osat a alakohdassa olevien säännösten soveltamisalan ulkopuolelle, jos näiden aineiden käyttöä ei voida välttää; iii) poistaa ajoneuvojen materiaaleja ja osia liitteestä II, jos näiden aineiden käyttö voidaan välttää; iv) osoittaa i ja ii alakohdan mukaisesti ne ajoneuvojen materiaalit ja osat, jotka voidaan poistaa ennen jatkokäsittelyä; ne on merkittävä tai tehtävä muilla asianmukaisilla keinoilla tunnistettaviksi. c) Komissio muuttaa liitettä II ensimmäisen kerran viimeistään .... [10]. Missään tapauksessa ei mitään kyseisessä liitteessä lueteltua poikkeusta poisteta siitä ennen 1 päivää tammikuuta 2003. [10] 12 kuukautta tämän direktiivin voimaantulopäivästä. 5 artikla Keräys 1. Jäsenvaltioiden on toteutettava tarvittavat toimenpiteet sen varmistamiseksi, - että taloudelliset toimijat perustavat keräysjärjestelmiä kaikille romuajoneuvoille, ja - niiden alueella on käytettävissä riittävästi keräyspaikkoja. 2. Jäsenvaltioiden on myös toteutettava tarpeelliset toimenpiteet sen varmistamiseksi, että kaikki romuajoneuvot siirretään valtuutettuihin esikäsittelylaitoksiin. 3. Jäsenvaltioiden on perustettava järjestelmä, jonka mukaisesti romutustodistuksen esittäminen on edellytys romuajoneuvon rekisteristä poistamiselle. Tämä todistus annetaan haltijalle ja/tai omistajalle, kun romuajoneuvo siirretään esikäsittelylaitokseen, kerääjälle tai tuottajalle. Romutustodistuksen saavat antaa vain ne esikäsittelylaitokset, kerääjät ja tuottajat, jotka ovat saaneet 6 artiklan mukaisesti luvan. Jäsenvaltiot voivat antaa ajoneuvojen tuottajille, myyjille ja kerääjille luvan antaa romutustodistuksia jos nämä takaavat, että romuajoneuvo siirretään valtuutettuun esikäsittelylaitokseen. Väliaikainen rekisteristä poistaminen on sallittua ilman romutustodistuksen esittämistä. Esikäsittelylaitosten tai myyjien tai kerääjien valtuutettujen esikäsittelylaitosten puolesta suorittama romutustodistuksen antaminen ei oikeuta näitä toimijoita vaatimaan mitään rahallista korvausta, lukuun ottamatta tapauksia, joissa jäsenvaltiot ovat nimenomaan järjestäneet näin. Jäsenvaltioiden, joilla ei direktiivin voimaan tulopäivänä ole rekisteristä poistamista koskevaa järjestelmää, on perustettava järjestelmä, jonka mukaisesti romutustodistus toimitetaan asianomaiselle toimivaltaiselle viranomaiselle, kun romuajoneuvo siirretään käsittelylaitokseen, ja niiden on muutoin noudatettava tämän alakohdan säännöksiä. Tätä alakohtaa soveltavien jäsenvaltioiden on ilmoitettava komissiolle menettelynsä syyt. 4. Jäsenvaltioiden on toteutettava tarpeelliset toimenpiteet sen varmistamiseksi, että ajoneuvo voidaan 3 kohdan mukaisesti toimittaa valtuutettuun esikäsittelylaitokseen niin, ettei siitä aiheudu viimeiselle haltijalle ja/tai omistajalle mitään siitä aiheutuvia kustannuksia, jotka johtuvat siitä, että ajoneuvolla ei ole markkina-arvoa tai että sillä on negatiivinen markkina-arvo. Jäsenvaltioiden on toteutettava tarpeelliset toimenpiteet sen varmistamiseksi, että tuottajat vastaavat kokonaan tai huomattavalta osin kyseessä olevan toimenpiteen täytäntöönpanon kustannuksista ja/tai ottavat takaisin romuajoneuvot samojen ehtojen mukaisesti, joita tarkoitetaan ensimmäisessä alakohdassa. Jäsenvaltiot voivat säätää, että romuajoneuvon toimittaminen ei ole täysin maksutonta, jos romuajoneuvossa ei ole ajoneuvolle olennaisia osia, erityisesti moottoria ja korirakennetta, tai se sisältää jätteitä, jotka on lisätty romuajoneuvoon. Komissio seuraa säännöllisesti ensimmäisen alakohdan täytäntöönpanoa varmistaakseen, ettei se johda markkinoiden vääristymiin, ja ehdottaa tarvittaessa Euroopan parlamentille ja neuvostolle tämän säännöksen muuttamista. 5. Jäsenvaltioiden on toteutettava tarvittavat toimenpiteet sen varmistamiseksi, että toimivaltaiset viranomaiset tunnustavat vastavuoroisesti ja hyväksyvät muissa jäsenvaltioissa 3 kohdan mukaisesti annetut romutustodistukset. Tätä varten komissio laatii viimeistään .... [11] todistuksen vähimmäisvaatimukset. [11] 12 kuukautta tämän direktiivin voimaantulopäivästä. 6 artikla Esikäsittely 1. Jäsenvaltioiden on toteutettava tarpeelliset toimenpiteet sen varmistamiseksi, että kaikki romuajoneuvot varastoidaan (myös väliaikaisesti) ja esikäsitellään direktiivin 75/442/ETY 4 artiklassa vahvistettujen yleisten vaatimusten sekä tämän direktiivin liitteessä I asetettujen teknisten vähimmäisvaatimusten mukaisesti, sanotun kuitenkaan rajoittamatta terveyttä ja ympäristöä koskevien kansallisten säännösten soveltamista. 2. Jäsenvaltioiden on toteutettava tarpeelliset toimenpiteet sen varmistamiseksi, että kaikki esikäsittelytoimintaa harjoittavat laitokset tai yritykset hankkivat toimivaltaisilta viranomaisilta luvan tai että toimivaltaiset viranomaiset rekisteröivät kyseiset laitokset tai yritykset direktiivin 75/442/ETY 9, 10 ja 11 artiklan mukaisesti. Jäsenvaltioiden on toteutettava tarvittavat toimenpiteet sen varmistamiseksi, että romuajoneuvoja keräävät yritykset ovat asiasta vastaavan viranomaisen rekisterissä, vaikka ne eivät suorittaisikaan käsittelyä (kerääjät). Poikkeusta direktiivin 75/442/ETY 11 artiklan 1 kohdan b alakohdassa tarkoitetusta lupaa koskevasta vaatimuksesta voidaan soveltaa romuajoneuvoista peräisin olevien jätteiden hyödyntämistä koskeviin toimiin sen jälkeen, kun ajoneuvot on esikäsitelty tämän direktiivin liitteessä I olevan 3 kohdan mukaisesti, jos toimivaltaiset viranomaiset suorittavat tarkastuksen ennen rekisteröintiä. Tarkastuksessa on varmistettava: a) esikäsiteltävien jätteiden tyyppi ja määrät, b) yleiset tekniset vaatimukset, joita on noudatettava, ja c) turvatoimet, jotka on toteutettava direktiivin 75/442/ETY 4 artiklassa tarkoitettujen tavoitteiden saavuttamiseksi. Tämä tarkastus on tehtävä kerran vuodessa. Poikkeusta soveltavien jäsenvaltioiden on lähetettävä tulokset komissiolle. 3. Jäsenvaltioiden on toteutettava tarpeelliset toimenpiteet sen varmistamiseksi, että kaikki esikäsittelytoimintaa harjoittavat laitokset tai yritykset täyttävät vähintään seuraavat liitteen I mukaiset vaatimukset: a) romuajoneuvot on purettava ennen jatkoesikäsittelyä tai on huolehdittava haitallisten ympäristövaikutusten vähentämisestä muulla vastaavalla tavalla. Edellä olevan 4 artiklan 2 kohdan mukaisesti merkityt tai muulla tavoin tunnistettaviksi tehdyt osat tai materiaalit on poistettava ennen jatkoesikäsittelyä; b) vaaralliset materiaalit ja osat on poistettava ja lajiteltava siten, ettei saastuteta esikäsittelyn tuloksena olevia romuajoneuvojen paloittelujätteitä; ja c) purkamistoimenpiteet ja varastointi on suoritettava siten, että varmistetaan ajoneuvojen osien sopivuus uudelleenkäyttöön ja hyödyntämiseen, erityisesti kierrätykseen. Esikäsittelytoimet romuajoneuvojen puhdistamiseksi liitteessä I olevan 3 kohdan mukaisesti on toteutettava mahdollisimman pian. 4. Jäsenvaltioiden on toteutettava tarpeelliset toimenpiteet sen varmistamiseksi, että 2 kohdassa tarkoitettuun lupaan tai rekisteröintiin sisältyvät kaikki 1, 2 ja 3 kohdan vaatimusten täyttämiseksi tarvittavat ehdot. 5. Jäsenvaltioiden on rohkaistava esikäsittelyn suorittavia laitoksia tai yrityksiä ottamaan käyttöön sertifioituja ympäristönsuojelun hallintajärjestelmiä. 7 artikla Uudelleenkäyttö ja hyödyntäminen 1. Jäsenvaltioiden on toteutettava tarpeelliset toimenpiteet edistääkseen uudelleenkäyttöön sopivien osien uudelleenkäyttöä, niiden osien, joita ei voida käyttää uudelleen, hyödyntämistä, ja kierrätyksen suosimista silloin, kun se on ympäristön kannalta toteutettavissa rajoittamatta ajoneuvojen turvallisuusvaatimusten sekä erityisesti pakokaasuja ja melua koskevien ympäristövaatimusten soveltamista. Osien valmistajien on annettava valtuutettujen esikäsittelylaitosten käyttöön tarvittavat tiedot, jotka koskevat uudelleen käytettävien osien purkamista, varastointia ja testausta. 2. Jäsenvaltioiden on toteutettava tarpeelliset toimenpiteet sen varmistamiseksi, että taloudelliset toimijat saavuttavat seuraavat tavoitteet: a) viimeistään 1 päivänä tammikuuta 2006 kaikkien romuajoneuvojen uudelleenkäyttöä ja hyödyntämistä lisätään vähintään 85 prosenttiin keskimääräisestä painosta ajoneuvoa ja vuotta kohti. Samassa määräajassa uudelleenkäyttöä ja kierrätystä lisätään vähintään 80 prosenttiin keskimääräisestä painosta ajoneuvoa ja vuotta kohti; Ennen 1 päivää tammikuuta 1980 valmistettujen ajoneuvojen osalta jäsenvaltiot voivat vahvistaa alhaisempia tavoitteita, ei kuitenkaan alle 75 prosenttia uudelleenkäytön ja hyödyntämisen eikä alle 70 prosenttia uudelleenkäytön ja kierrätyksen osalta. Jäsenvaltioiden, jotka soveltavat tätä alakohtaa, on ilmoitettava menettelynsä syyt komissiolle ja muille jäsenvaltioille; b) viimeistään 1 päivänä tammikuuta 2015 kaikkien romuajoneuvojen uudelleenkäyttöä ja hyödyntämistä lisätään vähintään 95 prosenttiin keskimääräisestä painosta ajoneuvoa ja vuotta kohti. Samassa määräajassa uudelleenkäyttöä ja kierrätystä lisätään vähintään 85 prosenttiin keskimääräisestä painosta ajoneuvoa ja vuotta kohti. Euroopan parlamentti ja neuvosto tarkastelevat 31 päivään joulukuuta 2005 mennessä uudelleen b alakohdassa mainittuja tavoitteita komission kertomuksen perusteella, johon on liitetty ehdotus. Komissio ottaa kertomuksessaan huomioon ajoneuvojen materiaalikoostumuksen kehityksen sekä kaikki muut merkitykselliset ajoneuvoihin liittyvät ympäristönäkökohdat. Komissio laatii 11 artiklassa säädetyn menettelyn mukaisesti yksityiskohtaiset säännöt sen valvomiseksi, että jäsenvaltiot noudattavat tässä kohdassa tarkoitettuja tavoitteita. Sääntöjä laatiessaan komissio ottaa huomioon kaikki asianmukaiset tekijät, muun muassa tietojen saatavuuden sekä romuajoneuvojen vientiä ja tuontia koskevan kysymyksen. Komissio toteuttaa tämän toimenpiteen viimeistään .... [12]. [12] 24 kuukautta tämän direktiivin voimaantulopäivästä. 3. Euroopan parlamentti ja neuvosto asettavat komission ehdotuksen perusteella tavoitteet uudelleenkäytölle ja hyödyntämiselle sekä uudelleenkäytölle ja kierrätykselle vuodesta 2015 eteenpäin. 4. Valmistellakseen direktiivin 70/156/ETY muuttamista komissio edistää sellaisten eurooppalaisten standardien valmistelua, jotka koskevat ajoneuvojen purettavuutta, hyödynnettävyyttä ja kierrätettävyyttä. Sen jälkeen kun standardeista on sovittu, mutta joka tapauksessa viimeistään vuoden 2001 loppuun mennessä, Euroopan parlamentti ja neuvosto muuttaa direktiiviä 70/156/ETY komission ehdotuksen pohjalta siten, että kyseisen direktiivin mukaisesti tyyppihyväksytyistä ajoneuvoista, jotka on saatettu markkinoille kolme vuotta direktiivin 79/156/ETY muutoksen jälkeen, vähintään 85 prosenttia ajoneuvon painosta on uudelleen käytettävissä ja/tai kierrätettävissä ja vähintään 95 prosenttia ajoneuvon painosta on uudelleen käytettävissä ja/tai hyödynnettävissä. 8 artikla Koodausstandardit/purkamistiedot 1. Jäsenvaltioiden on toteutettava tarpeelliset toimenpiteet sen varmistamiseksi, että tuottajat yhteistyössä materiaalin ja laitteiden valmistajien kanssa käyttävät osien ja materiaalien koodausstandardeja erityisesti helpottaakseen uudelleenkäytettäviksi ja hyödynnettäviksi sopivien osien ja materiaalien tunnistamista. 2. Viimeistään .... [13] komissio laatii tämän artiklan 1 kohdassa tarkoitetut standardit 11 artiklassa vahvistetun menettelyn mukaisesti. Komissio ottaa standardeja laatiessaan huomioon alalla asianmukaisilla kansainvälisillä foorumeilla tehtävän työn sekä osallistuu tarvittaessa tähän työskentelyyn. [13] 12 kuukautta tämän direktiivin voimaantulopäivästä. 3. Jäsenvaltioiden on toteutettava tarpeelliset toimenpiteet sen varmistamiseksi, että tuottajat toimittavat purkamistiedot kutakin uutta markkinoille saatettua ajoneuvotyyppiä varten kuuden kuukauden kuluessa ajoneuvon markkinoille saattamisesta. Näistä tiedoista on käytävä ilmi erilaiset ajoneuvojen osat ja materiaalit sekä kaikkien vaarallisten aineiden sijainti ajoneuvoissa siinä laajuudessa kuin käsittelylaitosten on ne tarpeen tietää tämän direktiivin vaatimusten täyttämiseksi, ottaen erityisesti huomioon 7 artiklassa mainittujen tavoitteiden saavuttaminen. 9 artikla Kertomusten ja tietojen antaminen 1. Jäsenvaltioiden on kolmen vuoden välein toimitettava komissiolle kertomus tämän direktiivin täytäntöönpanosta. Kertomus on laadittava sellaisen kyselylomakkeen tai kaavakkeen pohjalta, jonka komissio direktiivin 91/692/ETY [14] 6 artiklassa säädettyä menettelyä noudattaen laatii tietokantojen luomiseksi romuajoneuvoista ja niiden esikäsittelystä. Kyselylomake tai kaavake on lähetettävä jäsenvaltioille kuusi kuukautta ennen kertomuksen kattaman jakson alkua. Kertomus on toimitettava komissiolle yhdeksän kuukauden kuluessa sen kattaman kolmivuotiskauden päättymisestä. [14] EYVL L 377, 31.12.1991, s. 48. Ensimmäinen kertomus kattaa kolmen vuoden jakson .... [15] alkaen. [15] 18 kuukautta tämän direktiivin voimaantulopäivästä. Komissio julkaisee kertomuksen direktiivin täytäntöönpanosta yhdeksän kuukauden kuluessa jäsenvaltioiden laatimien kertomusten vastaanottamisesta. 2. Jäsenvaltioiden on edellytettävä, että kussakin tapauksessa asianomaiset taloudelliset toimijat julkistavat tietoja - ajoneuvojen ja niiden osien suunnittelusta niiden hyödynnettävyyden ja kierrätettävyyden kannalta, - romuajoneuvojen ympäristön kannalta järkevästä esikäsittelystä, erityisesti kaikkien nesteiden poistamisesta ja purkamisesta, - romuajoneuvojen ja niiden osien uudelleenkäyttö-, kierrätys- ja hyödyntämistapojen kehittämisestä ja optimoinnista, ja - hyödyntämisen ja kierrätyksen suhteen tapahtuneesta kehityksestä käsiteltävien jätteiden vähentämiseksi sekä talteenoton ja kierrätyksen lisäämiseksi. Tuottajan on pidettävä nämä tiedot ajoneuvojen tulevien ostajien saatavissa. Tiedot on sisällytettävä uuden ajoneuvon markkinoinnissa käytettävään myynninedistämisaineistoon. 10 artikla Täytäntöönpano 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään .... [16]. Niiden on ilmoitettava tästä komissiolle viipymättä. [16] 18 kuukautta tämän direktiivin voimaantulopäivästä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava kaikista tässä direktiivissä tarkoitetuista kysymyksistä antamansa lait, asetukset ja hallinnolliset määräykset komissiolle. 3. Edellyttäen, että tässä direktiivissä asetetut tavoitteet saavutetaan, jäsenvaltiot voivat saattaa osaksi kansallista lainsäädäntöä 4 artiklan 1 kohdassa, 5 artiklan 1 kohdassa, 7 artiklan 1 kohdassa, 8 artiklan 1 ja 3 kohdassa sekä 9 artiklan 2 kohdassa annetut säännökset ja täsmentää 5 artiklan 4 kohdan täytäntöönpanoa koskevia yksityiskohtaisia sääntöjä toimivaltaisten viranomaisten ja asianomaisten talouselämän alojen välillä tehdyillä sopimuksilla. Kyseisten sopimusten on täytettävä seuraavat vaatimukset: a) sopimukset ovat täytäntöönpanokelpoisia, b) sopimuksissa on määriteltävä tavoitteet ja niitä koskevat määräajat, c) sopimukset julkaistaan kansallisessa virallisessa lehdessä tai muussa virallisessa asiakirjassa, johon yleisö voi samalla tavalla tutustua, ja joka on toimitettu komissiolle, d) sopimuksen avulla saavutettuja tuloksia seurataan säännöllisesti ja niistä ilmoitetaan toimivaltaisille viranomaisille ja komissiolle ja ne saatetaan yleisön saataville sopimuksen ehtojen mukaisesti, e) toimivaltaiset viranomaiset valvovat sopimuksen mukaista edistystä, ja f) jos sopimusta ei noudateta, jäsenvaltioiden on pantava täytäntöön tämän direktiivin asiaankuuluvat säännökset laein, asetuksin tai hallinnollisin määräyksin. 11 artikla Komiteamenettely Komissiota avustaa direktiivin 75/442/ETY 18 artiklalla perustettu komitea, joka koostuu jäsenvaltioiden edustajista ja jonka puheenjohtana on komission edustaja. Jos viitataan tähän kohtaan, sovelletaan päätöksen 1999/468/EY 5 artiklassa vahvistettua sääntelymenettelyä kyseisen päätöksen 7 artiklan 3 kohtaa ja 8 artiklaa noudattaen. Päätöksen 1999/468/EY 5 artiklan 6 kohdassa tarkoitettu määräaika on kolme kuukautta. Komissio hyväksyy edellä vahvistettua menettelyä noudattaen: a) ne muutokset, jotka ovat tarpeen tämän direktiivin liitteen mukauttamiseksi tieteen ja tekniikan kehitykseen, b) 5 artiklan 5 kohdassa tarkoitetut romutustodistuksen vähimmäisvaatimukset, c) 9 artiklassa tarkoitettuun tietokantajärjestelmään liittyvät taulukot, ja d) 7 artiklan 2 kohdan kolmannessa alakohdassa tarkoitetut yksityiskohtaiset säännöt. 12 artikla Voimaantulo 1. Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 2. 5 artiklan 4 kohtaa sovelletaan - 1 päivästä tammikuuta 2001 ajoneuvoihin, jotka on saatettu markkinoille mainitusta päivästä alkaen, - 1 päivästä tammikuuta 2006 ajoneuvoihin, jotka on saatettu markkinoille ennen ensimmäisessä luetelmakohdassa mainittua päivää. 3. Liitteessä II olevan 11 kohdan osalta voidaan .... [17] saakka soveltaa 5 gramman enimmäisarvoa ajoneuvoa kohti. [17] 30 kuukautta tämän direktiivin voimaantulopäivästä. 13 artikla Tämä direktiivi on osoitettu kaikille jäsenvaltioille. Tehty Brysselissä Euroopan parlamentin puolesta Neuvoston puolesta Puhemies Puheenjohtaja LIITE I Käsittelyä koskevat 6 artiklan 1 ja 3 kohdan mukaiset tekniset vähimmäisvaatimukset 1. Loppuun käytettyjen ajoneuvojen varastointipaikat (väliaikainen varastointi mukaan lukien) ennen niiden käsittelyä: - läpäisemättömillä pinnoilla varustetut tarkoituksenmukaiset alueet, joissa on käytettävissä laitteet nestevuotojen keräystä varten, nesteiden ja rasvojen erottimet, - terveys- ja ympäristösäännösten mukaiset varusteet veden, mukaan lukien sadevesi, käsittelyä varten. 2. Käsittelypaikat: - läpäisemättömillä pinnoilla varustetut tarkoituksenmukaiset alueet, joissa on käytettävissä laitteet nestevuotojen keräystä varten, nesteiden ja rasvojen erottimet, - purettujen varaosien tarkoituksenmukaiset varastointimahdollisuudet mukaan lukien öljyn kyllästämien varaosien varastointi läpäisemättömillä pinnoilla, - tarkoituksenmukaiset säilytysastiat akkujen (akkuhapon neutralointi mahdollista itse käsittelypaikalla tai muualla), suodattimien ja PCB:tä/PCT:tä sisältävien jäähdyttimien varastointia varten, - tarkoituksenmukaiset varastointisäiliöt romuajoneuvojen nesteiden erillisvarastointia varten: polttoaineelle, moottoriöljylle, vaihdelaatikkoöljylle, vaihteistoöljylle, hydrauliöljylle, jäähdytysnesteille, jäätymisenestoaineelle, jarrunesteille, akkuhapoille, ilmastointijärjestelmän nesteille sekä kaikille muille romuajoneuvon sisältämille nesteille, - terveys- ja ympäristösäännösten mukaiset varusteet veden, mukaan lukien sadevesi, käsittelyä varten. - käytettyjen renkaiden tarkoituksenmukainen varasto, jossa otetaan huomioon palovaaran ja liiallisesta pinoamisesta aiheutuvan vaaran ehkäiseminen. 3. Käsittelytoimet loppuun käytettyjen ajoneuvojen puhdistamiseksi - akkujen ja nestemäisten polttoaineiden säiliöiden poistaminen, - mahdollisesti räjähtävien osien poistaminen tai neutralisointi (esim. ilmatyynyt), - polttoaineen, moottoriöljyn, vaihdelaatikkoöljyn, vaihteistoöljyn, hydrauliöljyn, jäähdytysnesteiden, jäätymisenestoaineen, jarrunesteiden, ilmastointijärjestelmän nesteiden tai minkä tahansa muun loppuunkäytettyyn ajoneuvoon sisältyvän nesteen poistaminen sekä erilliskeräys ja varastointi, jos niitä ei tarvita asianomaisten osien uudelleenkäyttöön. 4. Esikäsittelytoimet kierrätyksen edistämiseksi - katalysaattorien poistaminen, - kuparia, alumiinia ja magnesiumia sisältävien metalliosien poistaminen, jos näitä metalleja ei ole eroteltu murskaamossa, - renkaiden ja isojen muoviosien poistaminen (esim. puskurit, kojelauta, nestesäiliöt jne.), - lasin poistaminen. 5. Varastointitoimet on tehtävä nesteitä sisältävien osien tai hyödynnettävien osien ja varaosien vaurioittamista välttäen. LIITE II Materiaalit ja osat, joihin ei sovelleta 4 artiklan 2 kohdan a alakohtaa Materiaalit ja osat // Merkitään tai tehdään tunnistettaviksi 4 artiklan 2 kohdan b alakohdan iv luetelmakohdan mukaisesti Lyijy seosaineena // 1. Teräs, jonka painosta on korkeintaan 0,3 prosenttia lyijyä // 2. Alumiini, jonka painosta on korkeintaan 0,4 prosenttia lyijyä // 3. Ikkunavivut ja pyöränvanteet, joiden painosta on korkeintaan 4 prosenttia lyijyä // X 4. Kupariseos, jonka painosta on korkeintaan 4 prosenttia lyijyä // Lyijy ainesosiin sisältyvänä metallina // 5. Akut // X 6. Polttoainesäiliöiden sisäpinnoite // X 7. Tärinänvaimentimet // X 8. Korkeapaine- tai polttoaineletkujen vulkanointiaine // 9. Suojamaalien stabilointiaine // 10. Elektroniikkakorttien ja muiden sovellusten juote // Kuusiarvoinen kromi // 11. Syöpymistä ehkäisevä pinnoite useissa tärkeissä ajoneuvon osissa (korkeintaan 2 grammaa ajoneuvoa kohti) // Elohopea // 12. Hehkulamput // X